La Universitat cedeix l'antiga Escola de Magisteri per a albergar temporalment el col·legi Lluís Vives de Massanassa

## La Universitat cedeix l'antiga Escola de Magisteri per a albergar temporalment el col·legi Lluís Vives de Massanassa

Rober Solsona - Europa Press

La Universitat de València, a través del seu Servei Tècnic i de Manteniment, adapta en temps rècord les instal·lacions ubicades enfront del jardí del Túria per a acollir el que resta de curs als alumnes del col·legi Lluís Vives de Massanassa, greument afectat per la DANA.

L'alumnat del Col·legi d'Educació Infantil i Primària Lluís Vives de Massanassa va tornar a les aules el passat dilluns 25 de novembre. Unes aules, que com a conseqüència de l'estat ruïnós en què va quedar el centre després de la DANA que va assolar la comarca de l'Horta Sud, s'han traslladat a l'antiga Escola de Magisteri de la Universitat de València.

La Universitat, després de la petició de la Conselleria d'Educació, Cultura, Universitats i Ocupació, ha cedit les instal·lacions en les quals imparteix el Màster de Professorat de Secundària per a brindar una solució provisional a l'estudiantat de les zones afectades i facilitar, en la mesura de les seues possibilitats, la volta a la rutina dels més menuts.

Per a això, la UV ha hagut d'implementar en menys de dues setmanes una sèrie d'actuacions per a adaptar un espai dissenyat per a la docència de persones adultes, a uns usuaris molt més xicotets i amb unes necessitats diferents. Una sèrie d'actuacions, realitzades en temps rècord, gràcies a la implicació i esforç del personal de la UV que ha treballat fora del seu horari habitual per a accelerar la volta de l'alumnat a les aules.

En aquest sentit, el STM de la UV, juntament amb Valnu i Serveo, empreses contractades per la universitat per a la gestió i manteniment de les seues infraestructures, van actuar en l'espai de cafeteria, realitzant una nova instal·lació elèctrica perquè aquesta poguera albergar el servei de menjador que ofereix el centre i que ara, amb una localització llunyana al municipi, es fa més imprescindible que mai.

Un altre dels camps en els quals va haver d'actuar la Universitat va ser en matèria de seguretat. Les instal·lacions de l'antiga Escola de Magisteri estan dissenyades per a albergar un públic adult, i per a adaptar l'espai als nous usuaris, s'han bloquejat finestres, protegit passos i escales que pogueren comportar riscos, adaptat baranes, i revisat i adaptat el pati perquè els xiquets i xiquetes puguen gaudir de les activitats a l'exterior.

La Universitat també ha completat l'equipament de les aules amb material audiovisual perquè el centre puga seguir la seua activitat docent amb normalitat, i també ha aprofitat les intervencions per a actuar en el segon pis i així millorar les condicions d'il·luminació, pintura i confort ambiental en les aules del centre.

La cessió d'aquest espai se suma a la resta d'iniciatives que la UV està desenvolupant en matèria d'ajuda, acompanyament i recuperació als afectats per la DANA, com són el programa Salvem les Fotos, el voluntariat en la zona zero, assessorament jurídic gratuït, entre altres.

Pots consultar totes les iniciatives enwww.uv.es.

Imatges: 

Arxivat en:
Servei Tècnic i de Manteniment

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar